**Қазақстан Республикасының Парламенті Мәжілісінің депутаттарына**

(тізім бойынша)

*2024 жылғы 14 ақпандағы*

*№ДС-61 сауалға*

**Құрметті депутаттар!**

Сіздердің депутаттық сауалыңызды қарастырып, мынаны хабарлаймын.

*Субвенциялар мен трансферттердің көлемдерін анықтау мәселелеріне қатысты*

ҚР Бюджет кодексінің 45-бабының 6-тармағына сәйкес жалпы сипаттағы трансферттерді *(бұдан әрі – ЖСТ)* айқындау кезінде (субвенциялар мен алып қоюлар) өңірдің салықтық әлеуеті, өңірдегі көрсетілетін мемлекеттік қызметтерді тұтынушылар саны және сол немесе өзге де өңірдің өзіндік ерекшелігіне байланысты көрсетілетін мемлекеттік қызметтерді ұсыну жөніндегі шығыстарға әсер ететін факторлар ескеріледі.

ЖСТ көлемі тиісті жергілікті бюджеттің кірістері (трансферттерді шегергенде) мен шығындарының болжамды көлемдері арасындағы айырма ретінде айқындалады.

Төртінші деңгейдегі бюджеттердің кірістері мен шығындарының болжамды көлемдерін ауданның (облыстық маңызы бар қаланың) жергілікті атқарушы органы айқындайтын тәртіппен ауданның (облыстық маңызы бар қаланың) мемлекеттік жоспарлау жөніндегі жергілікті уәкілетті органы дербес есептейді.

Аудандық (облыстық маңызы бар қала) бюджет пен төртінші деңгейдегі бюджеттердің арасындағы ЖСТ көлемдері сырғымалы негізде жыл сайын жоспарлы кезеңге белгіленеді.

Сонымен қатар, қазіргі уақытта жаңа Бюджет кодексі шеңберінде барлық деңгейдегі бюджеттер арасында ЖСТ есеп-қисабының үлгілік әдістемесін бекіту қарастырылуда.

Бюджетаралық қатынастардың басымдығы өңірлер арасындағы алшақтықты қысқарту және базалық көрсетілетін қызметтер (игіліктер) бойынша аз қамтамасыз етілген өңірлерді қолдау болып табылады.

Алдағы уақытта өңірлердің өмір сүру деңгейі ретінде теңгерімсіздіктерді төмендету жөніндегі осы міндетті бюджетті жоспарлау кезінде пайдалану үшін ең төменгі стандарттарды енгізу арқылы шешу жоспарланып отыр.

Ол үшін жаңа Бюджет кодексі шеңберінде ең төменгі стандарттар ұғымы енгізіледі, әлеуметтік, инженерлік-коммуникациялық, көліктік және өзге де инфрақұрылымның ең төменгі стандарттарын (желілерін) ескере отырып, бюджет шығыстарын жоспарлау үшін заңнамалық негіз қаланды.

Тиісті ережелер Құрылыс кодексінің жобасына да енгізілді *(ҚР Парламенті Мәжілісінің қарауында)*.

Бұл ретте, республикалық деңгейде тек аса маңызды және жалпыұлттық маңызы бар жобаларды қаржыландыру жоспарланып отыр, ал барлық базалық инфрақұрылым жергілікті бюджет қаражаты есебінен қаржыландырылатын болады *(барлық нысаналы трансферттер жергілікті атқарушы органдардың дербестігін арттыра отырып, жергілікті бюджет шығыстарына берілетін болады)*.

Осыған байланысты, келесі үш жылдық кезеңге ЖСТ қалыптастыру кезінде бюджеттік даму бағдарламалары бойынша шығындар салалық министрліктер бекіткен әлеуметтік, инженерлік-коммуникациялық, көліктік және өзге де инфрақұрылымның ең төменгі базалық нормативтерін (желілерін) ескере отырып айқындалатын болады.

Осыны ескере отырып, жергілікті деңгейде базалық инфрақұрылымды қаржыландыру мәселесі және олар бойынша қамтамасыз етудегі алшақтық шешілетін болады.

*IV деңгейдегі бюджеттерге жаңадан берілетін салық түрлеріне қатысты*

Жергілікті бюджеттердің қаржылық дербестігін күшейту және орталықсыздандыру мақсатында тұрақты негізде төмен тұрған бюджеттерге қосымша түсімдерді беру бойынша жұмыс жүргізілуде.

Бүгінгі таңда, жергілікті өзін-өзі басқаруды дамыту тұжырымдамасы шеңберінде ауылдық округтердің дербестігі үшін салықтар мен төлемдердің  
25 түрі, оның ішінде 8 салық *(төлем көзінен ұсталмайтын ЖТС, жеке және заңды тұлғалардан мүлікке, жерге, көлікке салынатын салық, сыртқы жарнаманы орналастырғаны үшін төлемақы, БЖС, жер учаскелерін пайдаланғаны үшін төлемақы)* және 17 салықтық емес төлем берілді.

Оның ішінде, 2022 жылы бюджеттің IV деңгейіне 4 төлем бойынша түсімдер *(БЖС, жер учаскелерін пайдаланғаны үшін төлем, жер учаскелерін сатудан түскен түсімдер және жер учаскелерін сатқаны үшін төлем)* берілді, олар бойынша  
2023 жылдың қорытындысы бойынша түсімдердің өсуі 15,9 млрд теңгені құрады.

Жалпы, 2018 жылдан 2023 жылға дейін бюджеттің IV деңгейіне *(3 санат бойынша)* 241 млрд теңге, оның ішінде 2018 жылы – 32,2 млрд теңге,  
2019 жылы – 33,4 млрд теңге, 2020 жылы – 33,7 млрд теңге, 2021 жылы  
– 31,9 млрд теңге, 2022 жылы – 42,1 млрд теңге және 2023 жылы – 67,7 млрд теңге түсті. Осылайша, аталған мерзімдегі түсімдер тиісінше 32,2 млрд теңгеден  
67,7 млрд теңгеге дейін, яғни шамамен 2 есеге артқан.

2023 жылдың қорытындысын 2022 жылмен салыстырғанда салықтар бойынша өсу қарқыны 63% құрады немесе 24,1 млрд теңгеге артық түсті.

Сонымен қатар, жаңа Бюджет кодексі жобасында республикалық бюджеттен жергілікті бюджеттерге кең таралған пайдалы қазбаларға, жер асты суларына және емдік балшықтарға пайдалы қазбаларды өндіруге салынатын салықты беру көзделген.

Бұл салық ауданның (облыстық маңызы бар қаланың), аудандық маңызы бар қаланың, ауылдың, кенттің және ауылдық округтің бюджеттеріне есептелетін болады *(болжам бойынша 15 млрд теңге)*.

Сондай-ақ жер қойнауын пайдаланушылардың өңірдің әлеуметтік-экономикалық дамуына, оның инфрақұрылымын дамытуға арналған аударымдар аудандық (облыстық маңызы бар қаланың) мәслихаттың шешімімен белгіленген кірістерді бөлу нормативтері бойынша облыстық бюджеттен аудандық маңызы бар қаланың, ауылдың, кенттің, ауылдық округтің бюджетіне берілетін болады.

Бұдан басқа, қосымша бюджеттің IV деңгейінее салықтың мынадай түрлерін беру ұсынылады: су ресурстарын пайдаланғану үшін төлем, жекелеген қызмет түрлерімен айналысу құқығы үшін лицензиялық алым, жекелеген қызмет түрлерімен айналысуға лицензияларды пайдалану төлемі, заңды тұлғалар және жеке кәсіпкерлердің мүлкіне салынатын салықтың тиісті мәслихат айқындайтын бір бөлігі.

ҚР Қаржы министрлігінің болжамы бойынша осы көрсетілген төлем түрлерінен ауылдық округтерге жыл сайын қосымша шамамен 100 млрд теңге түсетін болады.

Болашақта экономикалық жағдайға сүйене отырып, ауыл бюджетін толықтырудың қосымша көздерін қарастыру жөніндегі ұсыныстар мемлекеттік органдармен және тиісті жұмыс тобы мүшелері, сондай-ақ ҚР Парламентіндегі «Ауыл» партиясы фракциясы депутаттарымен бірлесіп, әзірленетін болады.

*2026 жылы ауыл бюджетіне түсетін салық көздеріне, оны төлейтін субъектілерге статистикалық зерттеу жүргізіуге қатысты*

Бүгінгі таңда, қолданыстағы заңнамамен IV деңгейдегі бюджетке түсетін түсімдерге талдау жүргізу әдістемесін бекіту мәселесі көзделмеген.

Алайда, тиісті орталық және жергілікті мемлекеттік органдармен,  
сондай-ақ ҚР Парламенті депутаттарымен бірлесіп, 2026 жылы мұндай талдауды жүзеге асыруға дайын екенімізді білдіреміз.

**Н. Байбазаров**

**Парламент Мәжілісі депутаттарының тізімі:**

**Баққожаев А.**

**Егізбаев С.**

**Дайрабаев Ж.**

**Әбден Қ.**

**Арсютин Н.**

**Зейнуллин А.**

**Саурықов Е.**

**Серіков Т.**